Նույն օրը երեկոյան Էստոնիայում ՀՀ դեսպանությունը Տալլինի Արտիս կինոթատրոնում կազմակերպեց «Խոստումը» ֆիլմի հատուկ դիտումը, որին մասնակցեցին, Էստոնիայում հավատարմագրված դեսպաններ, դիվանագետներ, էստոնացի քաղաքական, հասարակական գործիչներ, լրագրողներ և հայ համայնքի ներկայացուցիչներ: Հատուկ դիտումից առաջ դեսպան Մկրտչյանը ներկայացրեց «Խոստում» ֆիլմի հիմնական ուղերձները՝ նշելով, որ Հայոց ցեղասպանության ժխտողականության դեմ լավագույն պայքարը ցեղասպանության վերաբերյալ հանրային իրազեկվածության բարձրացումն է: Դիտումից հետո տեղի ունեցավ ընդունելություն: